

**PRIENŲ RAJONO SAVIVALDYBĖS administracijos**

**statybos ir ekonominės plėtros skyrius**

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

Prienų rajono savivaldybės tarybai

**SPRENDIMO „DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR PERDAVIMO PRIENŲ RAJONO ŠVIETIMO ĮSTAIGOMS VALDYTI, NAUDOTI IR DISPONUOTI JA PATIKĖJIMO TEISE“ PROJEKTO**

**aiškinamasis Raštas**

2021-08-06

**Sprendimo projekto tikslai ir uždaviniai:**

Prienų rajono savivaldybė 2021 m. gegužės 27 d. priėmė sprendimą Nr. T3-135 „Dėl kompiuterinės įrangos perėmimo savivaldybės nuosavybėn ir perdavimo Prienų rajono švietimo įstaigoms valdyti, naudoti ir disponuoti ja patikėjimo teise“. Šiuo metu Prienų rajono savivaldybėje gautas Nacionalinės švietimo agentūros (toliau – Agentūra) 2021-08-12 raštas Nr. SD-2579(1.6E) „Dėl kompiuterių, įsigytų ES projekto „Mokyklų aprūpinimas gamtos ir technologinių mokslų priemonėmis“ (Nr. 09.1.3-CPVA-V-704-02-0001) lėšomis, perdavimo dokumentų“. Agentūra informuoja, kad dėl pasaulinės pandemijos užsitęsus kompiuterių pristatymui pakito kompiuterių modelis (senieji – nebegaminami), todėl savivaldybėms pristatyta dalis naujo modelio „HP ProBook 450 G8“ kompiuterių. 2021 m. spalio–lapkričio mėn. savivaldybė gaus likusius kompiuterius, kurie taip pat bus naujo modelio. Taip pat rašte prašoma į sprendimo projektą įrašyti tokį punktą: „Nustatyti, kad kompiuteriai turi būti naudojami bendrojo ugdymo įstaigų tinklo veiklos efektyvumui didinti, mokymo(si) aplinkai modernizuoti (t. y. turtas skirtas naudoti mokinių nuotoliniam mokymui(si) ir skaitmeniniam ugdymo turiniui plėtoti).“. Atsižvelgiant į šį raštą parengtas naujas Prienų rajono savivaldybės tarybos sprendimo projektas dėl sutikimo perimti savivaldybės nuosavybėn savarankiškosioms funkcijoms (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas) įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą – kompiuterinę įrangą, nurodytą sprendimo projekto priede, ir 2021 m. gegužės 27 d. sprendimą Nr. T3-135 pripažinti netekusiu galios.

**Siūlomos teisinio reguliavimo nuostatos:**

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, kuris nustato, kad savivaldybė turtą įgyja perimdama valstybės turtą, kuris perduodamas savivaldybės nuosavybėn pagal įstatymus; 12 straipsnio 1 dalimi, kuri reglamentuoja, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos; 20 straipsnio 1 dalies 4 punktu, kuris nustato, kad valstybei nuosavybės teise priklausantis nematerialusis ir materialusis turtas (išskyrus nekilnojamuosius daiktus) Vyriausybės nutarimu perduodamas savivaldybės nuosavybėn savivaldybių savarankiškosioms funkcijoms įgyvendinti; Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 10 punktu, kuris nustato, kad sprendimą dėl savivaldybės turto perdavimo patikėjimo teise priima savivaldybės taryba.

**Laukiami rezultatai:**

Priėmus parengtą sprendimo projektą savivaldybės nuosavybėn bus perimtas ir vėliau perduotas Prienų rajono švietimo įstaigoms valstybei nuosavybės teise priklausantis turtas – naujo modelio nešiojamieji kompiuteriai *HP PROBOOK 450 G8.*

**Lėšų poreikis ir šaltiniai:**

Nėra.

**Kiti sprendimui priimti reikalingi pagrindimai, skaičiavimai ar paaiškinimai.**

Nėra.

**Lyginamasis variantas:**

Nėra.

Skyriaus vedėjas Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt